बसों में सीसीटीवी, जीपीएस व स्पीड गवर्नर अनिवार्य
केंद्रीय माध्यमिक शिक्षा बोर्ड (सीबीएसई) ने स्कूल बसों में स्टूडेंड्स की सेफ्टी को ध्यान में रखते हुए सर्कुलर जारी किया है। सर्कुलर में इस बात का जिक्र है कि स्कूल बस का कलर पीला ही होना चाहिए। दोनों तरफ स्कूल का नाम लिखा हो। बस के अंदर और बाहर ड्राइवर का नाम, पता, लाइसेंस नंबर, बैज नंबर, स्कूल और बस ओनर का टेलीफोन नंबर और परिवहन विभाग का हेल्पलाइन नंबर लिखना अनिवार्य है।
स्कूल बस ड्राइवर के पास पांच साल का भारी वाहन चलाने का अनुभव हो। बस की गति पर नियंत्रण लगाते हुए उसकी अधिकतम गति 40 किमी प्रति घंटा नियत की है। साथ ही बस में स्पीड गवर्नर लगाने का निर्देश दिया है। बस में 5 किलो के 2 अग्निशमन यंत्र लगाने के लिए कहा है। बस में जीपीएस और सीसीटीवी कैमरे भी लगाने अनिवार्य किए गए है।
एक पैरेंट्स भी रहें स्कूल बस में
स्कूल में स्टूडेंट्स के लिए पीने का पानी और फस्टZ-एड की सुविधा होनी जरूरी है। आपात स्थिति में स्कूल बस में अलार्म होना जरूरी है। इसके साथ ही स्कूल बस में काले शीशे लगाने पर रोक लगाई गई। बस में ट्रेंड महिला स्टाफ का होना भी अनिवार्य किया है। सर्कुलर में स्कूलों को इस तरह का प्रयास करने के लिए भी कहा है कि हर बस में कम से कम एक पैरेंट्स अवश्य मौजूद रहे, जिससे की बच्चों की सेफ्टी का पुख्ता इंतजाम हो सके।
bho_Deva hin_Deva hin_Deva bho_Deva hin_Deva